RheinEnergieStadion

Το RheinEnergieStadion (προφέρεται: [ΡάινΕνεργκιΣταντιον]), προηγουμένως γνωστό ως Στάδιο Μύνγκερσντορφερ (γερμανικά: Müngersdorfer Stadion), είναι στάδιο ποδοσφαίρου στην Κολωνία της Γερμανίας. Χτίστηκε στην τοποθεσία των δύο προηγούμενων γηπέδων Μύνγκερσντορφερ. Είναι η έδρα της ΦΚ Κολωνία. Το στάδιο ήταν ένα από τα πέντε στάδια στα οποία διεξήχθησαν αγώνες για το Κύπελλο Συνομοσπονδιών του 2005, το Παγκόσμιο Κύπελλο του 2006 και το Ευρωπαϊκό Πρωτάθλημα του 2024. Επίσης, στο στάδιο διεξήχθη, κεκλεισμένων των θυρών, ο τελικός του ΟΥΕΦΑ Γιουρόπα Λιγκ 2019-20. Ιστορία Σύμφωνα με τους όρους της Συνθήκης των Βερσαλλιών (1919), τα οχυρώματα της Κολωνίας αφαιρέθηκαν, επιτρέποντας έτσι την κατασκευή μιας νέας δομής στην γύρω περιοχή. Η νέα κατασκευή επέτρεψε στην πόλη να δημιουργήσει 15.000 θέσεις εργασίας. Το νέο στάδιο ονομάστηκε το Στάδιο Μύνγκερσντορφερ. Αυτό επέτρεψε στην Κολωνία όχι μόνο να συμβάλει στην σταθεροποίηση της χώρας, αλλά και να κερδίσει κύρος και οικονομικά οφέλη για την πόλη. Το κόστος υπολογίστηκε σε 47,4 εκατ. γερμανικά μάρκα. Μετά την ολοκλήρωση του σταδίου, η πόλη άρχισε να κερδίζει εξέχουσα θέση στον εγχώριο αθλητικό κόσμο. Πολλά σπουδαίοι αγώνες ποδοσφαίρου διεξήχθησαν στο στάδιο, μπροστά σε τεράστια πλήθη. Ο πρώτος διεθνής αγώνας πραγματοποιήθηκε στις 20 Νοεμβρίου 1927, όταν η Εθνική Γερμανίας ήρθε ισόπαλη με 2-2 με την Ολλανδία. Από τότε, η γερμανική ομάδα έχει παίξει 19 φορές στο στάδιο, όπου έχει χάσει μόνο ένα από αυτά τα παιχνίδια. Ένα άλλο αξιοσημείωτο παιχνίδι ήταν το πρώτο μεταπολεμικό παιχνίδι, στο οποίο η 1. ΦΚ Νυρεμβέργη νίκησε την 1. ΦΚ Καϊζερσλάουτερν με 2-1, μπροστά σε 75.000 θεατές. Βραβεία Τον Ιούλιο του 2004, το RheinEnergieStadion τιμήθηκε με ένα αργυρό μετάλλιο για διακεκριμένες αθλητικές και ψυχαγωγικές εγκαταστάσεις από τη Διεθνή Ολυμπιακή Επιτροπή. Διοργανώσεις Παγκόσμιο Κύπελλο 2006 Το στάδιο είχε την ονομασία «Στάδιο Παγκόσμιου Κυπέλλου Κολωνίας» κατά τη διάρκεια της διοργάνωσης. Ευρωπαϊκό Πρωτάθλημα 2024 Το στάδιο είχε την ονομασία «Στάδιο Κολωνίας» κατά τη διάρκεια της διοργάνωσης. Παραπομπές Εξωτερικοί σύνδεσμοι 3D μοντέλο του σταδίου Baukunst-nrw για την αρχιτεκτονική του σταδίου με πρόσθετες φωτογραφίες